text: [{"text_idx": "#000003", "text": "Manni marii mootummaa ce\u2019umsaa Suudaan har\u2019a muummicha ministeeraa muuduun hujii jalqabe"}, {"text_idx": "#000004", "text": "Manni marii mootummaa ce\u2019umsaa guyyaa har\u2019aa hoggansa biyyattii mana marii waraana Suudaan irraa fudhate kun, \u201cMana Marii Birmadummaa Suudaan\u201djedhamee moggaafame. Miseensota mana marichaa jidduu 5 qondaaltota waraana biyyattii yoo tahan, 6 ammoo siviilota tahuun beekamee jira."}, {"text_idx": "#000005", "text": "Akkaatuma walii galtee kanaan dura mallattaaheetiin, hogganaan mana marii waraana biyyattii duraanii Jeneraal Abdulfattaah Al-Burhaan mana marii haaraya hundaaye ji\u2019oota 21 dhufaniif akka hogganu kan filatame yoo tahu, sana booda waggaa tokkoo fi ji\u2019oota jahan itti aanan ammoo miseensota mana marichaa warra siviilotaa irraa namni filatamu, hanga filannoon geggeeffamutti mana marichaa kan hogganu taha."}, {"text_idx": "#000006", "text": "Torbee dabre gamtaan mormitootaa Dr. Abdallaah Hamdok muummicha ministeeraa mootummaa ce\u2019umsaa akka tahuu kan filate yoo tahu, haaluma kanaan manni marichaa har\u2019a waaree booda muudama muummicha ministeeraa kan raggaasise tahuu odeeyfannoon ni addeessa."}, {"text_idx": "#000007", "text": "Muummichi ministeeraa torbaan sadi keessatti Kaabinee ministeerota miseensota 20 qabu kan hundeessu yoo tahu, aangoon ministeera Ittisa biyyaa fi ministeerradhimma biyya keessaa garuu qondaaltota waraanaatiif kan kenname tahuun beekamee jira."}, {"text_idx": "#000016", "text": "Nuuralhudaan Miidiyaa Tajaajila hawaasa Muslimaatiif dhaabbate. wanti irratti xiyyeeffatee dalagu diin Islaamaa barsiisuudha. miidiyaa kanarraan Ulamaa\u2019ileen Islaamaa gurguddoon heddu diin barsiisutti jiru. keessumattuu karaa saatalaayitiitiin tajaajilli hawaasa biyya keessa jiru dhaqqabu qooda guddaa qaba. Websaayitiin kunis namoota biyya alaa jiran tajaajiluuf qophaaye. namoonni Nuuralhudaa qunnamuu barbaaddan irratti nuuf barreessaa."}]